Trump-seier i Sør-Carolina – men Haley gir seg ikke 
Ekspresident Donald Trump (77) vinner fjerde stat på rad i republikaneres primærvalg. To minutter etter at valglokalene stengte, erklærte Fox news ekspresident Donald Trump som vinner i primærvalget i Sør-Carolina. Dermed taper Nikki Haley (52) i hjemstaten, der hun var guvernør i seks år.  Jubelen sto i taket på valgvaken til det lokale republikanske partiet i Charleston kommune, der VG er til stede: Så mye stemmer fikk de to kandidatene:  Trump vinner hele 44 av 50 delegater i delstaten, ifølge CNN.  Trump til Biden: – Du har sparken Klokken 19.10 lokal tid var Trump allerede på scenen i delstatshovedstaden Columbia: – Dette ble en enda større seier enn vi hadde forventet. Dette er rekord! Jeg har aldri sett lignende. Aldri har Det republikanske partiet stått så samlet.  – Kom deg vekk, Joe, du har sparken! Du ødelegger landet vårt, sier Trump fra scenen, og gjentar sin favorittreplikk fra TV-showet The Apprentice. I en sms sendt til VG og de som følger valgkampen hans, skriver Trump like etterpå i versaler: «TOTAL SEIER! Jeg vant nettopp primærvalget i Sør-Carolina.» Nikki Haley gir seg ikke Det er presidentvalg i USA i november, og Det republikanske partiet skal velge hvem de vil at skal stille til valg mot sittende president Joe Biden (81). Det hele startet med 14 kandidater. Etter Trumps brakseier i Iowa i januar, ble det til en duell.  Trumps siste utfordrer, den tidligere FN-ambassadøren og Sør-Carolina-guvernøren Nikki Haley, tapte også i New Hampshire. Og i Nevada. Og nå i hjemstaten Sør-Carolina.  Haley gratulerer Trump i sin tale klokken 20.30 lokal tid, etter å ha fått cirka 40 prosent av stemmene: – Jeg vil gratulere Trump med seieren, og takke folket i Sør-Carolina for at de brukte stemmeretten sin. Men så gikk hun raskt over i kampmodus: – Jeg tror ikke Trump kan slå Joe Biden. Jeg vil fortsette å kjempe. Jeg er en kvinne som holder mine ord. Jeg gir ikke opp denne kampen når en majoritet i USA misliker både Trump og Biden.  – De neste ti dagene skal 21 delstater stemme. De har rett til å få et valg, sier Haley. Leste du? Haleys aller siste sjanse Vil ha Trump – selv hvis han blir dømt VG møter flere republikanske velgere i Sør-Carolina på valgdagen. Vi trenger ikke engang spørre hvem Mike Van Horn (56) stemmer på, der han står og selger Trump-effekter langs veien. – Jeg tror Trump kommer til å vinne stort i presidentvalget i november. Mange uavhengige og demokrater kommer til å foretrekke ham fremfor Biden, tror Horn.  Ifølge en spørreundersøkelse Reuters har gjort på valgdagen, sier 65 prosent av dem som stemte i primærvalget i Sør-Carolina at: – Jeg er helt enig i begge deler, sier Mike Van Horn til VG. – Bør skremme Biden Valgdeltagelsen var tilsynelatende stor i Sør-Carolina. Flere valglokaler meldte om lange køer. Andrew Boucher, leder for republikanerne i Charleston kommune, sier til VG at han sto i kø i en time før å stemme. Noe slikt har aldri skjedd ham før. – Den som bør være mest engstelig i dag, er Joe Biden. Resultatet i Sør-Carolina viser hvor oppildnet og sinte vi er. Det bør skremme ham.  – Stoler ikke på Nikki VG møter paret Bryan og Liz som nettopp har stemt på et skole i Mount Pleasant i Sør-Carolina.  De forteller hvorfor de vil at Trump skal bli president: – Vi trenger forandring. Det har vært et vanskelig år – særlig økonomisk. Bensin er dyrt, mat er dyrt, strøm er dyrt. Det er kaos på grensen. Om Nikki Haley sier de: – Hun er mer demokrat og liberal enn republikaner. Vi stoler ikke på Nikki. Får inn millioner Men pengene fortsetter å strømme inn til Haley fra donorene, til tross for alle nederlagene. I januar samlet hun inn mer penger enn Trump.  En av de store pengegiverne hennes, Eric Levine, har forklart til VG at han håper at Trump blir dømt i en av straffesakene han er tiltalt for, og at dette vile bane vei for Haley.  Risikerer fengsel: Dette er Trump tiltalt for Snart kommer den avgjørende «supertirsdagen» 5. mars. Da skal hele 15 delstater skal ha primærvalg. 36 prosent av delegatene deles uten denne dagen. I midten av mars, etter et par ytterligere delstater har stemt, planlegger Trump-kampanjen å erklære seier, ifølge amerikanske medier.  79-åring om 81-åring: Han er for gammel En som trolig er skuffet etter resultatene i Sør-Carolina, er Nancy Matherne (79). Hun hadde stemt på Nikki Haley da VG møtte henne utenfor valglokalet. – Jeg stemte på Trump i 2016 og i 2020, men jeg liker ham ikke lenger. Det han sa om Nikkis soldatmann, det går ikke. Jeg er selv en militærmamma.  – Jeg håper Nikki blir igjen. Trump fortsetter med alle disse kriminelle handlingene sine. Men – hvis det blir Trump mot Biden til høsten, vil hun likevel stemme på Trump. – Biden er som meg, han glemmer ting. Jeg ville aldri ha stolt på meg selv som president. Vi er for gamle. – Han husket ikke engang når sønnen sin døde. Sånt glemmer man ikke – og det vet jeg, for jeg mistet min nyfødte datter i 1968, sier 79-åringen. Les flere valgreportasjer fra VG:
Tidligere president Donald Trump vinner republikanernes primærvalg i Sør-Carolina Dette er hans fjerde seier på rad, Nikki Haley taper i hjemstaten Trump vinner trolig 29 av 50 delegater i delstaten Et flertall av republikanske velgere i Sør-Carolina sier de støtter Trump selv om han skulle bli dømt for kriminelle handlinger Etter den avgjørende "supertirsdagen" 5. mars, der 15 stater har primærvalg, vil trolig Trump erklære seg som presidentkandidat